FSMART บวกเกือบ 3% โบรกฯแนะ “ซื้อเก็งกำไร” ลุ้นทดสอบแนวต้าน 11.40 บ.
FSMART บวกเกือบ 3% โบรกฯแนะ "ซื้อเก็งกำไร" ลุ้นทดสอบแนวต้าน 11.40 บ. โดยปิดตลาดภาคเช้า ราคาอยู่ที่ 10.50 บาท บวก 0.30 บาท หรือ 2.94% สูงสุดที่ 10.70 บาท ต่ำสุดที่ 10.20 บาท ด้วยมูลค่าซื้อขาย 26.83 ล้านบาท
23 เม.ย. 2561

ผู้สื่อข่าวรายงานว่า หุ้น บริษัท ฟอร์ท สมาร์ท เซอร์วิส จำกัด (มหาชน) หรือ FSMART ปิดตลาดภาคเช้า ราคาอยู่ที่ 10.50 บาท บวก 0.30 บาท หรือ 2.94% สูงสุดที่ 10.70 บาท ต่ำสุดที่ 10.20 บาท ด้วยมูลค่าซื้อขาย 26.83 ล้านบาท

ด้าน บล.โกลเบล็ก ระบุในบทวิเคราะห์ (18 เม.ย.) คำแนะนำ “ซื้อเก็งกำไร” แนวรับ : 9.80 แนวต้าน : 11.40 Cut loss : 9.45 โดยกราฟกำลังฟอร์มตัวในรูปแบบ U Shape ตามภาพ โดยมีแรงซื้อเข้ามาในช่วงท้ายตลาดทำให้ปิดสร้างแท่งเทียนเขียนเต็มแท่ง อีกทั้งค่าสัญญาณ RSI+MACD ที่ชี้ขึ้นทำให้มีโอกาสปรับตัวขึ้นต่อได้